

Η κουβέντα μεταξύ των δύο γίνεται κατά τη διάρκεια του Ιουνίου του 2012, περίοδο κατά την οποία διεξήχθησαν εκλογές, με τον ΣΥΡΙΖΑ να καθίσταται ισχυρός...

Εμπρηστικό το περιεχόμενο της τηλεφωνικής συνομιλίας, μεταξύ του εκδότη της εφημερίδας «Πρώτο Θέμα» Τάσου Καραμήτσου και του εφοπλιστή και προέδρου του Ολυμπιακού Βαγγέλη Μαρινάκη.Κατά τη διάρκεια τηλεφωνικής συνομιλίας τους, εμπλέκεται ο σημερινός πρωθυπουργός Αλέξης Τσίπρας, ως αποδέκτης 30 τόμων «βιβλίων», για συναλλαγή της οποίας το περιεχόμενο παραμένει άγνωστο προς το παρόν.Συγκεκριμένα ο Τάσος Καραμήτσος καλεί τηλεφωνικώς τον Μαρινάκη και του ανακοινώνει, ότι τα τριάντα πρώτα «βιβλία» εκ μέρους του φίλου του «γιατρού» είναι έτοιμα προκειμένου να του τα αποστείλει για να δοθούν εκεί που πρέπει.Ο Μαρινάκης χωρίς καμία επιφύλαξη ρωτάει επί λέξη: «Τριάντα βιβλία για τον Τσίπρα;» κι αμέσως μετά αναφέρεται στην συναλλαγή, θέλοντας να πληροφορηθεί τις απαιτήσεις του αποστολέα των «βιβλίων».«Εντάξει θα τα πούμε αυτά μετά» είναι η απάντηση του εκδότη για να συνεχιστεί η κουβέντα.Από το ύφος του διαλόγου που ακολουθεί, εύκολα μπορεί να αντιληφθεί ο αναγνώστης, ότι τα περί βιβλίων είναι κώδικας όπως επίσης και ο όρος «γιατρός».Ο «γιατρός» και αποστολέας των «βιβλίων», με μεταφορέα τον κ. Καραμήτσο, παραλήπτη τον κ.Μαρινάκη και τελικό αποδέκτη τον κ. Τσίπρα, κατά τα λεγόμενα των δύο συνομιλητών, είναι το μοναδικό άτομο του οποίου η ταυτότητα δεν αποκαλύπτεται, όπως επίσης δεν γίνονται γνωστά τα αιτήματα του «γιατρού», τα οποία όπως προκύπτει από τη συνομιλία πρόκειται να γνωστοποιηθούν αργότερα. Αντίθετα αποκαλύπτεται με άνεση το όνομα του παραλήπτη, ο οποίος σύμφωνα με όσα ακούγονται είναι ο Αλέξης Τσίπρας.Πιο συγκρατημένος ο κ. Καραμήτσος κατά τη διάρκεια της συνδιάλεξης, παρ' όλη την οικειότητα μεταξύ των συνομιλητών, αποφεύγει να αναφερθεί στο όνομα του τελικού αποδέκτη του πακέτου των τριάντα «βιβλίων», κάτι που κάνει με μεγάλη άνεση ο κ. Μαρινάκης, ο οποίος αφού αναφέρει το όνομα του κ. Τσίπρα, φαίνεται να γνωρίζει εκ των προτέρων τι πρόκειται να παραλάβει και για ποιον λόγο. Όταν μάλιστα ο εφοπλιστής λέει στον Καραμήτσο να μεταφέρει το πακέτο στο γραφείο του, ο τελευταίος επιλέγει ως ασφαλή λύση το σπίτι του εφοπλιστή, κάνοντας αναφορά και στη σύζυγό του Μαρινάκη: «Θα τα πάω εγώ στη Σούλα, σε μισή ώρα...».Σημειωτέον ότι η κουβέντα μεταξύ των δύο, που ως γνωστόν διατηρούν φιλική σχέση, ο Καραμήτσος είναι μόνιμος θαμώνας της σουίτας του κ. Μαρινάκη στο γήπεδο του Ολυμπιακού, γίνεται κατά τη διάρκεια του Ιουνίου του 2012, περίοδο κατά την οποία διεξήχθησαν εκλογές, με τον ΣΥΡΙΖΑ να καθίσταται ισχυρός, καταλαμβάνοντας τη θέση της αξιωματικής αντιπολίτευσης, ένα βήμα πριν από την εξουσία.Ακούστε τον διάλογο αυτούσιο, όπως κατεγράφη από τον περίφημο «υπερκοριό» της ΕΥΠ και περιήλθε σε γνώση μας.Τάσος Καραμήτσος (Τ.Κ.)Βαγγέλης Μαρινάκης (Β.Μ.)Έλα: Έλα τι γίνεται;Καλά εσύ;Πώς πάει;Κοιτάμε εδώ, το πως το λένε, κοιτάμε τι γίνεται εδώ, πανηγύρια γίνονται. Πανηγύρια γίνονται γενικώς με τον Τσίπρα, με το ένα με το άλλο κτλ.Τι έγινε;Αυτά είναι 30 βιβλία αρχικά από το παιδί αυτό και μετά θα συνεχιστεί. 30 είναι όμως τώρα, θα σου τα στείλω αυτά τα 30 βιβλία, δεν είναι ok;30 βιβλία για τον Τσίπρα;Μμμ, όχι λέω ο γιατρός ο φίλος μου...Α ναι, εντάξει ok.Ξέρεις αυτό το πράγμα, έχει μια ροή αυτός, 30 βιβλία, 40, 50.Και πες μου τι θέλει.Εντάξει θα σας τα πούμε μετά αυτά, αλλά τώρα που να τα στείλω, που τα' χω;Ας έρθουν επάνω λοιπόν εδώ πέρα στο γραφείο.Στο γραφείο;Στο σπίτι;Στο σπίτι άμα τα δώσω στη Σούλα δηλαδή πειράζει;Ναι, ναι, όχι, όχι, δεν πειράζει. Στο σπίτι μου.Εγώ θα τα πάω στη Σούλα σε μισή ώρα.Ναι, ναι, τι άλλο εσύ;Ε τίποτα εδώ.Το βράδυ που θα είσαι;Εδώ θα πάω κοντά, θα είμαι σε ένα επαγγελματικό, σφύρα μου, θα τελειώσω από 'κει.Εντάξει;Εντάξει ok. Έγινε.Απορία πρώτη: Τι περιέχουν οι 30 τόμοι βιβλίων; Το Κεφάλαιο του Μαρξ αποκλείεται. Αυτό συμπεριλαμβάνεται σε έναν, την Επιτομή από τον Καρλ Κάουτσκι ή το πολύ τρεις τόμους από ότι γνωρίζουμε. Όταν μάλιστα πρόκειται να ακολουθήσουν κι άλλοι τόμοι (30,40,50,) δυσκολευόμαστε να φανταστούμε ποιό είναι το μεγάλο λογοτεχνικό έργο που επρόκειτο να αποσταλεί στον κ. Τσίπρα.Απορία δεύτερη: Για ποιό λόγο όλο αυτό το αλισβερίσι; Τα βιβλία δεν αποστέλλονται συνωμοτικά μέσω τρίτων ατόμων, αλλά ευθέως μέσω του εκδοτικού οίκου ή κάποιου κούριερ και χωρίς αιτήματα.Απορία τρίτη: Γνώριζε ο σημερινός πρωθυπουργός, τότε αρχηγός της αξιωματικής αντιπολίτευσης την διαδικασία αποστολής ναι ή όχι;Μας είναι δύσκολο να φανταστούμε ότι γνώριζε, γιατί αυτό σημαίνει άμεση διαπλοκή πριν ακόμα καταλάβει την εξουσία, εφ' όσον βέβαια επρόκειτο περί άλλων αντικειμένων ενθυλακωμένων εντός των σελίδων των τόμων...Εάν υποθέσουμε ότι δεν γνώριζε, ποιος ήταν ο πραγματικός αποδέκτης, ο οποίος εν ονόματι του παρελάμβανε τους τόμους από τον "γιατρό" με μεταφορέα τον κ. Καραμήτσο και αποδέκτη τον κ. Μαρινάκη; Είναι γνωστό τοις πάσι ότι εκείνη την περίοδο κυκλοφορούσαν αρκετοί "γιατροί" με ανοικτές δικαστικές υποθέσεις έτοιμοι να προσφέρουν γη και ύδωρ, όχι μόνον... βιβλιοθήκες.Απορία τέταρτη: Πώς αυτή η ιστορία έμεινε στα συρτάρια της ΕΥΠ επί εποχής Αντώνη Σαμαρά και πώς δεν μπήκε στην διαδικασία δικαστικής διερεύνησης, εφόσον σύμφωνα με πληροφορίες μας, βρέθηκε στα χέρια του εισαγγελέα Αριστείδη Κορρέα με προϊστάμενο τον Ισίδωρο Ντογιάκο;Μία και μόνη δημοσίευση θα ήταν αρκετή εκείνη την εποχή από τον Τύπο για να στείλει στα αζήτητα τον κ.Τσίπρα και τον ΣYΡΙΖΑ.Μετά από όλα αυτά και όσα πρόκειται να ακολουθήσουν, καθίσταται περισσότερο από επιτακτικό ηκυβέρνηση και ειδικά ο πρωθυπουργός, του οποίου το όνομα εμπλέκεται ευθέως να αντιδράσουν άμεσα.Για να μάθουμε επιτέλους τι περιείχαν τόσοι τόμοι βιβλίων, ποιος ήταν ο τελικός αποδέκτης, ποιος είναι ο «γιατρός» αποστολέας και για ποιον λόγο.Σε περίοδο σκληρής λιτότητας, στέρησης και οικονομικής διάλυσης του τόπου είναι αδιανόητο να κυκλοφορούν τέτοια «βιβλία» με τόση άνεση και να μην αντιδρά κανείς.Πολύ περισσότερο ο πρωθυπουργός, ο οποίος δηλώνει -και πολύ σωστά- ότι δεν πρόκειται να δεχθεί μύγα στο σπαθί του, προκειμένου να διατηρήσει ακέραιο το ηθικό πλεονέκτημα της αριστεράς, έναντι των αμαρτωλών διακυβερνήσεων που προηγήθηκαν.Εδώ και τώρα...